open-index/open-wikipedia-markdown huggingface dataset:
Weil am Rhein

**Weil am Rhein** (Alemanniese Duits: *Wiil am Rhii*) is 'n stad en munisipaliteit in die Duitse distrik Landkreis Lörrach in die deelstaat Baden-Württemberg. Die stad lê aan die drielandepunt van Duitsland, Frankryk en Switserland. Westelik lê die Ryn-rivier (wat o.a. hier die grens met Frankryk vorm) en waaraan die wesoewer die Franse nedersettings Village-Neuf en Huningue hom bevind, suidelik lê die Switserse stad Basel en oostelik die Duitse stad Lörrach. Die munisipale gebied het sowat 30&nbsp;000 inwoners (2010) en 'n oppervlakte van 19 km².

Weil am Rhein lê in die Markgräflerland-streek.

## Verwysings 
## Eksterne skakels 
*  Die amptelike webwerf van die munisipaliteit
Georgetown

**Georgetown** of **George Town** is (of was) die naam van 'n aantal stede en dorpe:
* Georgetown, Ascension, die hoofstad van Ascension, 'n Britse oorsese gebied
* Georgetown, Guyana, die hoofstad van Guyana
* George Town, Kaaimanseilande, die hoofstad van die Kaaimanseilande, 'n Britse oorsese gebied
* George Town, Penang, 'n stad in Maleisië
* George Town, Tasmanië, 'n stad in die Australiese deelstaat Tasmanië
Plymouth (dubbelsinnig)

**Plymouth** is (of was) die naam van 'n aantal stede en dorpe:
* Plymouth, 'n stad in Engeland
* Plymouth, Massachusetts, 'n stad in Massachusetts, Verenigde State van Amerika
* Plymouth, Montserrat, 'n huidige spookdorp en voormalige hoofstad van Montserrat, 'n Britse oorsese gebied
Córdoba

**Córdoba** is (of was) die naam van 'n aantal stede en dorpe:

## Stede 
* Córdoba, Argentinië, 'n stad in Argentinië.
* Córdoba, Kolombië, 'n stad in Kolombië.
* Córdoba, Meksiko, 'n stad in Meksiko.
* Córdoba, Spanje, 'n stad in Spanje.

## Provinsies 
* Provinsie Córdoba, Argentinië, 'n provinsie in Argentinië.
* Provinsie Córdoba, Spanje, 'n provinsie in Spanje.

## Departemente 
* Córdoba (departement, Colombia), departement in Colombia

## Ander 
* Córdoba (munteenheid), die munteenheid van Nicaragua.
Maria

**Maria** (Grieks: Μαριαμ, *Mariam*; Aramees en Hebreeus: מרים, *Miriam*; gebore 1ste eeu v.C., oorlede 1ste eeu n.C.) is volgens die Nuwe Testament die moeder van Jesus van Nasaret. Volgens Markus 1,9 het sy as gelowige Israeliet met haar man Josef en ander familielede in Nasaret, 'n klein dorp in Galilea geleef.

In die Evangelie volgens Matteus 1,23 en die Evangelie volgens Lukas 1,27 deur die Heilige Gees bevrug is. In die vierde eeu is die geloof in 'n letterlike maagdelike swangerskap van Maria verder uitgebrei om maagdskap ook tydens die geboorte in te sluit. Die Rooms-Katolieke en die Oosters-Ortodokse Kerke het 'n dogma van ewige maagdskap rondom dié teksvers ontwikkel, alhoewel Jesus van Nasaret volgens die Nuwe Testament susters en broers gehad het.

Verskeie gebeurtenisse van haar lewe word tydens Christelike feeste herdenk:
* Onbevlekte Ontvangenis van Maria, die onbevlekte ontvangenis van Maria sonder enige erfsonde deur haar ouers; gehou op 8 Desember.
* Mariageboorte, die Maagd Maria se geboortedag; gehou op 8 September.
* Mariaboodskap, die boodskap dat Maria die moeder van Jesus Christus, die Messias, sal word; gehou op 25 Maart.
* Marialigmis, die aanbieding van Jesus by die Joodse Tempel in Jerusalem en sy opname in die Joodse gemeenskap; gehou op 2/15 Februarie.
* Mariahemelvaart, die ontslaping en opname van Maria se liggaam en siel in die hemel; gehou op 15 Augustus.

## Sien ook 
* Maria in Islam
* Lys van persone in die Bybel

## Verwysings 
## Eksterne skakels 
*  
*  
*
Leon

**Leon** ook **Léon** is (of was) die naam van 'n aantal stede en dorpe:

* León, Meksiko, 'n stad in Meksiko
* León, Nicaragua, 'n stad in Nicaragua
* León, Spanje, 'n stad in Spanje

**Provinsies**
* Provinsie León, Spanje, 'n provinsie in Spanje

**Persone**
* Leon Schuster (1951-), 'n Suid-Afrikaanse filmvervaardiger, akteur, sangeres
* Leon Uris (1924-2003), 'n Amerikaanse skrywer
* Tony Leon (1956-), 'n Suid-Afrikaanse politikus

**Ander**
* Leonees, 'n Romaanse taal, wat op die iberiese skiereiland gepraat word
Buffelspoortdam

**Buffelspoortdam** is 'n dam wat in die Sterkstroomrivier, oos van Rustenburg, wes van Hartbeespoortdam, en noord van die Magaliesberge in Noordwesprovinsie, Suid-Afrika geleë is.

## Sien ook 
*Lys van grootste damme in Suid-Afrika

## Verwysings 
* Lys van Suid-Afrikaanse Damme van die Departement van Waterwese.
Emily Pieterse

**Emily Pieterse** (1917 - 2004) was 'n bekroonde Afrikaanse skrywer. Sy het op die ouderdom van 33 begin skryf en het talle jeugverhale, soos die gewilde *Ouplaasreeks*, en meer as 15 romans die lig laat sien. Pieterse is in 2004, op die ouderdom van 87 aan natuurlike oorsake oorlede. Ten tye van haar dood was sy besig om haar 50ste boek te skryf, die eerste wat sy op 'n rekenaar instede van 'n tikmasjien ingesleutel het.

Haar seun, Pieter Pieterse, wat twee en 'n half jaar voor haar dood vermoor is, was ook 'n bekroonde skrywer in eie reg.

## Bibliografie 
Enkele van Pieterse se boeke:

### Jeugverhale 
* Pronkhings van Leliedal - 'n Jeugverhaal vol aksie en spanning met 102 bladsye. Eerste druk 1979. .
* Die Goue Pou, 2de druk, 1986
* Die Spookjagters
* Die Geheim van die leë Huis
* Die onvoltooide Skets
* Verskrikking op Ouplaas
* Speurders van Ouplaas
* Geheim van die Kleipot
* Ouplasers in die Onheilswoud
* Die Gemantelde Gedaante
* Gevangenes op Ouplaas
### Ander 
* Onrus op Rushof, 'n spanningsroman. .
* Jy is die erfgenaam
* Avonture in die Amasone
* Die spookboot van Omdraai Verby
* Swerwer in die stofpad
* Herfsblare in die wind

* Bewakers van die heilige kom
* As die skansmure verbrokkel

## Verwysings
Pandeïsme

**Pandeïsme** omskryf 'n geloofsiening of teologiese opvatting, waarvolgens die logiese verenigbare elemente van panteïsme (dat God en die natuur een en dieselfde entiteit is) en deïsme (die geloof in 'n godheid wat betrokke was, direk of indirek, by die skepping van die wêreld maar sedertdien nie meer daarby betrokke is nie) saamgevoeg word. Dit is die geloof dat die Skepper van die heelal in wese die Heelal geword het en dus opgehou bestaan het as 'n aparte bewuste entiteit.

Die woord pandeïsme word vir die eerste keer gebruik in 1787 deur Gottfried Große in sy vertaling van Plinius die ouere se ensiklopediese werk, die *Naturalis Historia*.  In 1838, word die idee toegeskryf aan Victor Cousin, en  vir die eerste keer gekritiseer deur die Italiaanse dokter van frenologie, Luigi Ferrarese.  Die woord word weer in 1859 gebruik deur die Duitse filosowe Moritz Lazarus en Heymann Steinthal in die *Zeitschrift für Völkerpsychologie und Sprachwissenschaft*, sonder dat 'n verdere verduideliking gee word. Die mees omvattende boek oor Pandeism is geskryf deur Max Bernhard Weinstein in 1910.

Kenmerkend van pandeïsme is dat dit, soos die geval met deïsme, 'n diskontinuïteit veronderstel wat die Skepping genoem word.  Dit word soms selfs gelykgestel met die begrip die Oerknal. Die uiteenlopende definisies van pandeïsme vloei voort uit eweneens uiteenlopende beskouings van begrippe soos panteïsme en deïsme, asook van verskillende sieninge van begrippe soos skepping en heelal.

## Kyk ook 
* Religie
* Deïsme
* Agnostisisme
* Ateïsme
* Monoteïsme
* Paganisme
* Pandeïsme
* Panenteïsme
* Panteïsme
* Politeïsme
* Post-teïsme
* Teïsme
* Universalisme
Huningue

**Huningue** (Elsasser Duits: *Hinige* en *Héninga*, Duits: *Hüningen*) is 'n dorp en munisipaliteit in die Franse kanton Huningue in die arrondissement Mulhouse in die département Haut-Rhin in die région Grand Est. Die drielandenedersetting lê aan die wesoewer van die Ryn-rivier, wat o.a. hier die grens met Duitsland asook vir 'n stukkie met Switserland vorm. Aan die oosoewer lê die Duitse dreilandestad Weil am Rhein en aan die suidoosoewer asook in die suide aan die wesoewer die Switserse dreilandestad Basel. Westelik lê die Franse grensnedersetting Saint-Louis. Die munisipale gebied het sowat 6&nbsp;000 inwoners (2009) en 'n oppervlakte van 2,9 km².

## Eksterne skakels 
*  Die amptelike webwerf van die munisipaliteit
Fluminense-sokkerklub

Die **Fluminense Football Club** is 'n Brasiliaanse sokkerklub in die stad Rio de Janeiro.

Fluminense beteken "van die rivier". Die klub is op 21 Julie 1902 as 'n sokkerklub gestig. Vandag is hulle 'n sambreelorganisasie vir verskeie spanne in meer as 16 verskillende sportsoorte. Hulle bly egter veral bekend vir hulle sokker. Die artikel behandel daarom slegs oor hulle sokkerafdeling.

Die klub het sterk mededinging met hulle stadsgenoot, Flamengo. Hierdie wedstryd is die strafste derby van Brasilië en staan wêreldwyd bekend as die Fla-Flu.

## Erelys 
* **Kampioen Brasilië (4)**
: 1970, 1984, 2010, 2012
* **Copa do Brasil (1)**
: 2007
: (naaswenner (2): 1992, 2005)
* **Copa Libertadores**
: (naaswenner (1): 2008)
* **Wêreldbeker vir Klubs (1)**
: 1952

## Bekende sokkerspelers 
*  Assis
*  Branco
*  Carlos Alberto Torres
*  Castillo
*  Dario Conca
*  Deco
*  Delei
*  Doval
*  Félix
*  Gérson
*  Fred
*  Paulo César Caju
*  Paulo Vítor
*  Renato Gaúcho
*  Ricardo Gomes
*  Rivellino
*  Romário
*  Romerito
*  Romeu Pelliciari
*  Samarone
*  Thiago Silva
*  Washington
Opregte waaierpalm

Die **Opregte waaierpalm** (*Hyphaene petersiana*), plaaslik bekend as die **Makalanipalm**, is 'n palmboom inheems aan die subtropiese, laagliggende streke van Suidsentraal-Afrika. Die boom se FSA-nommer is 24.

## Verspreiding en habitat
Die spesie is inheems in Angola, Botswana, Burundi, Demokratiese Republiek die Kongo, Malawi, Mosambiek, Namibië, Rwanda, Tanzanië, Zambië en Zimbabwe. In Suid-Afrika kom die plant in Limpopo en Mpumalanga voor. Die plant word in oop bosveld, vloedvlaktes, rivieroewers en aan die rande van panne en moerasse aangetref.

## Groeiwyse en voortplanting
Soos by ander *Hyphaene*-soorte, is hulle tweehuisig en die vroulike plante produseer mildelik vrugte. Tot 2&nbsp;000 vrugte kan aan 'n boom gevind word, die gekombineerde opbrengs van sowat vier seisoene. Die sade ontkiem moeisaam, maar vind brak kondisies voordelig. Tipiese volwasse plante is in die orde van 5-7 m hoog.

## Benutting
Die plante word benut deur mense en diere. 'n Herhaalde gekap aan die groeipunt vir die aftap van sap vir bereiding van palmwyn, kan uiteindelik tot die boom se dood lei. Die stam se kernwit is eetbaar en die jong vrugte bevat beperkte hoeveelhede vloeistof, wat met klappermelk vergelykbaar is. Palmwindswaels en Rooistertpalmlysters is in sekere gebiede van hierdie spesie afhanklik vir hul broeidoeleindes.

## Soortgelyke spesies
Die spesie is soortgelyk aan *Hyphaene coriacea*, wat na die suidweste verspreid is. Dit is egter onderskeibaar aan die vrugvorm; rond eerder as peervormig, asook die stamvorm, wat dikwels 'n swelling onder die blarekroon vorm. *B. aethiopum* het 'n vergelykbare stamvorm.

## Sinonieme 
Die spesie het 23 sinonieme:

* *Chamaeriphes benguelensis* (Welw. ex H.Wendl.) Kuntze
* *Chamaeriphes ventricosa* (J.Kirk) Kuntze
* *Hyphaene aurantiaca* Dammer
* *Hyphaene benguelensis* Welw. ex H.Wendl.
* *Hyphaene benguelensis var. plagiocarpa* (Dammer) Furtado
* *Hyphaene benguelensis var. ventricosa* (J.Kirk) Furtado
* *Hyphaene bussei* Dammer
* *Hyphaene goetzei* Dammer
* *Hyphaene multiformis subsp. plagiosperma* Dammer ex Becc.
* *Hyphaene obovata* Furtado
* *Hyphaene ovata* Furtado
* *Hyphaene plagiocarpa* Dammer
* *Hyphaene ventricosa* J.Kirk
* *Hyphaene ventricosa subsp. ambolandensis* Becc.
* *Hyphaene ventricosa subsp. anisopleura* Becc.
* *Hyphaene ventricosa subsp. aurantiaca* (Dammer) Becc.
* *Hyphaene ventricosa subsp. benguelensis* (Welw. ex H.Wendl.) Becc.
* *Hyphaene ventricosa subsp. bussei* (Dammer) Becc.
* *Hyphaene ventricosa subsp. goetzei* (Dammer) Becc.
* *Hyphaene ventricosa subsp. plagiocarpa* (Dammer) Becc.
* *Hyphaene ventricosa subsp. russisiensis* Becc.
* *Hyphaene ventricosa subsp. useguhensis* Becc.

## Galery 

Hyphaene petersiana_arbres_MHNT.jpg|'n Groep te Namutoni, Etosha, Namibië
Hyphaene petersiana03.jpg|Vrugstadium-bloeiwyses te Shingwedzi in die Krugerwildtuin
Hyphaene petersiana00.jpg|'n Waterkantgroep te Gorongosa Nasionale Park, Mosambiek
Hyphaene petersiana MHNT.BOT.2015.2.3.jpg|Die digte veselhulsel onder die skil, wat die vrugwand en endosperm bedek, Namibië

## Sien ook 
* Alfabetiese lys van Suid-Afrikaanse bome

## Verwysings
Naka Bulle Rugbyklub

Die **Naka Bulle Rugbyklub** is 'n rugbyklub in Pretoria. Hulle speel in die Carlton-liga van die Blou Bulle Rugbyunie. Die klub se tuisveld is die Hannes Fourie-sportgronde, algemeen bekend as Adelaars, in Wonderboom in Pretoria.

## Geskiedenis 
Die klub het ontstaan nadat die Adelaars en Oostelikes klubs saamgesmelt het.

## Bekende spelers 
### Naka Bulle 
* Derrick Grobbelaar – oud-Blou Bul en Puma-slot

### Adelaars 
* Louis Luyt – 

### Oostelikes 
* Ruben Kruger
* Louis Schmidt

## Verwysings
Betty-Jean

**Betty-Jean** (gebore 30 Augustus 1976) is 'n Afrikaanse sangeres wat country en geestelike liedjies sing. Sy begin reeds op sesjarige ouderdom sing en maak haar verhoogdebuut op nege. Sy woon twee laerskole by: Laerskool Hennie Basson en Laerskool J.M. Louw. Daarna voltooi sy haar matriek aan die Hoërskool Voortrekker, Boksburg. Haar debuutalbum, *Sentimental Country* is in 2008 deur FANTASIA-musiek uitgereik. Sy volg die album later dieselfde jaar op met haar eerste Afrikaanse album getiteld *Eendag*.

## Diskografie 
* ...Met Al My Liefde, 2010 FANTASIA
* More Sentimental Country / ABBA Tribute 2CD, 2010 FANTASIA
* Eendag, 2008 FANTASIA
* Sentimental Country, 2008 FANTASIA

## Verwysings 
## Sien ook 
* Lys van Suid-Afrikaanse musikale kunstenaars

## Eksterne skakels 
* Haar facebook-bladsy
Gifboom

Die **gifboom** (*Euphorbia virosa*) is 'n plant van die Naboomfamilie Euphorbiaceae. Dit het 'n kort hoofstam, gewoonlik verdraaid, waarvan 5–10&nbsp;cm-dik takke uitspruit. Hierdie blaarlose takke is 5- tot 8-hoekig. Gepaarde dorings (aangepasde blare) groei reëlmatig gespasiëerd op die hoekribbe.

*Euphorbia virosa* is algemeen verspreid vanaf die Oranjerivier in Suid-Afrika tot in suid-Angola, en is grootliks tot die ariede dele van Namibië beperk. Die plant bevat in die stamme 'n melkerige, romerige substansie met karsinogeniese eienskappe. Hierdie besonder giftige substansie word deur Boesmans gebruik, om te smeer op die punte van hul jagpyle. Kontak daarmee veroorsaak velirritasie, en indien die oë aangetas word, kan dit blindheid veroorsaak.

## Subspesies 
Die spesie het twee subspesies:
* *Euphorbia virosa subsp. arenicola* L.C.Leach
* *Euphorbia virosa subsp. virosa*

## Sien ook 
* Alfabetiese lys van Suid-Afrikaanse bome

## Bronne 
* REDLIST Sanbi
* Plants of the World Online

## Eksterne skakels 
*
*
*
Ramtjaritmanas

**Sjrīe Rāmtjaritmānas** (Dewanāgarī: ) is 'n epiese gedig in Awadhi, wat in die 16de eeu opgestel is deur die Indiese digter, Goswami Toelsidas (c.1532&ndash;1623). 

*Rāmtjaritmānas* beteken letterlik die "Meer van die Dade van Rām". Toelsidas het die sewe *kānds* (letterlik 'boeke', kognaat van *kantos*) van die epos met sewe trappe verbind, wat lei tot die heilige waters van 'n Himalaïese meer (of *mānas*, soos die Mansarowarmeer of Manasbalmeer) "wat meteens die liggaam en die siel suiwer." Die kern van die werk is 'n poëtiese oorvertelling van die gebeure van die Sanskrit-epos *Ramajana*, gesentreer om die redevoering van Rām, die kroonprins van Ajodhja. Die groot gedig is ook genoem *Toelsi-krit Ramajan* (letterlik 'Toelsi-gekompileerde Ramajan', of in algemene terme, 'Die Ramajan van Toelsidas').

duimnael|Sjrie Sita Ram, Laksjman en Hanoeman
Toelsidas (soms genoem Toelsidas-ji of net Toelsi) het begin met die opstel van die geskrif in Wikram Samwat 1631 (1574 n.C.) in Awadhpoeri, Ajodhja. Die presiese dag word in die gedig aangegee as die negende dag van die maand Tjaitra, wat die geboortedag van heer Ram was. 'n Groot deel van die gedig is te Waranasi opgestel, waar die digter sy latere lewe oorwegend deurgebring het. 

Vandag word dit as een van die grootste werke in die Hindoeliteratuur beskou. Die samestelling daarvan merk die tydstip wat die Ramajana-verhaal vir die eerste keer aan die gewone man beskikbaar gestel is vir sang en opvoering. Daarom word die teks verbind met die begin van die Ramlila-verhaaltradisie, die dramatiese opvoering van die teks.

## Verwysings
Ora

duimnael|Die ora

Die **ora** is die amptelike geldeenheid van Orania. Die waarde van 1 ora is gelykstaande aan R1 (een Suid-Afrikaanse Rand). Naas die ora word die rand ook algemeen op Orania gebruik. Die geldeenheid word nie buite Orania erken nie, en word ook nie deur die Suid-Afrikaanse Reserwebank ondersteun nie.

Die ora is in April 2004 amptelik op Orania in gebruik geneem. Dit is gebaseer op die idee van inkopiekoepons, soos dié wat oor die algemeen deur groot inkopiesentrums dwarsoor Suid-Afrika uitgereik word (normaalweg in die vorm van geskenkbewyse). Orania se plaaslike bank, die Orania Spaar- en Kredietkoöperatief, is in beheer van die geldeenheid. Hulle hoofdoel is om plaaslike ekonomiese groei te stimuleer.

Ora-note word in denominasies van 10, 20, 50 en 100 ora gedruk. Die 10-ora-noot beeld Afrikanergeskiedenis uit, die 20-ora-noot Afrikanerkuns, die 50-ora-noot Afrikanerkultuur en die 100-ora-noot Orania self.
Saint-Louis

**Saint-Louis** (Duits: *Sankt Ludwig*) is 'n dorp en munisipaliteit in die Franse kanton Huningue in die arrondissement Mulhouse in die département Haut-Rhin in die région Grand Est. Saint-Louis grens in die ooste aan die Franse grensnedersettings Village-Neuf en Huningue, en in die suide aan die Switserse stad Basel. Die munisipale gebied het sowat 20&nbsp;000 inwoners (2009) en 'n oppervlakte van 17&nbsp;km².

Die nedersetting is op die ordinansie van die Franse koning Lodewyk XIV in 1684 amptelik as Saint-Louis gestig.

Die bi-nasionale Eurolughawe Basel-Mulhouse-Freiburg lê gedeeltelik in die munisipaliteit.

## Verwysings 
## Eksterne skakels 
*  Die amptelike webwerf van die munisipaliteit
Ohangwena

**Ohangwena** is een van die 14 streke van Namibië. Ohangwena se hoofstad en grootste stad is Eenhana. In die ooste grens Ohangwena aan Kawango, en in die weste grens dit aan Omoesati. In die noorde grens dit aan Angola, in die ooste aan Kawango-Oos, in die weste aan Omoesati en in die suide aan die streke Osjana en Osjikoto.
NG gemeente Belgravia

duimnael|regs|170px|Ds. J.H.T. Reyneke, leraar van 1956 tot 1960.
duimnael|links|320px|Die kerkgebou, 2017.
duimnael|regs|170px|Ds. A.A. van Niekerk was Belgravia se leraar van 1960 tot 1962.
[duimnael|links|250px|Ds. J.G. Griesel het die kerkgebou se hoeksteen op [12 Junie 1954 gelê. Dit meld nie die argitek se naam nie, maar wel F.P. van Heerden as boumeester.]]

Die **NG gemeente Belgravia** was 'n gemeente van die Nederduitse Gereformeerde Kerk in die oostelike woonbuurt van Johannesburg met dieselfde naam, in werklikheid 'n buurt van die voorstad Jeppestown. Van die vier gewese gemeentes wat sedert 1992 deel vorm van die NG gemeente Kensington, was dit die mees sentraal geleë ten opsigte van die voorstad Kensington.

## Afstigting 
Die gemeente het in 1952 van Jeppestown afgestig as laaste van die moedergemeente se drie dogtergemeentes in die oostelike voorstede. Malvern het in 1940 afgestig en Bezuidenhoutsvallei in 1944. Belgravia het 'n toringkerk van sierstene op die hoek van Marshall- en Blorestraat opgerig teen 'n heuwel in 'n boomryke straat. Die omgewing was uit die staanspoor meer gegoed as dié rondom die moederkerk. In 1904 het "A Guide to the Transvaal" byvoorbeeld oor Johannesburg se woonbuurte gemeld: "Die meer gegoede voorstede is Parktown, Berea, Belgravia en Doornfontein; die armer buurte is Fordsburg, Braamfontein en Jeppes. Vrededorp word amper uitsluitlik bewoon deur arm Afrikaners ('Dutch'). Staatsamptenare verhuis na Richmond en Melville."

## Inlywing 
Belgravia was altyd die kleinste van Jeppestown se dogtergemeentes. So staan die lidmaattal (belydende) in 1958 op 557, in 1973 op 318 en in 1979 op 250. Die volgende jaar word die gemeente ingelyf by Malvern, waarvan die lidmaattal in 1979 411 was, maar teen 1985 staan op 502. Uiteindelik smelt Jeppestown in 1992 met Malvern saam, sodat die hele gebied wat van 1898 tot 1940 onder die moedergemeente Jeppestown geval het, 52 jaar later weer net uit een gemeente bestaan, maar nou onder die naam Kensington. Die NG gemeente Andrew Murray, wat ontstaan het uit die sending onder die Jode, het 'n tyd lank Belgravia se kerkgebou in Blorestraat gebruik, maar daarna Johannesburg-Noord se kerkgebou begin deel.

## Ligging 
Die kerkgebou is geleë in Blorestraat in Jeppestown-Suid (Belgravia).

## Enkele leraars 
*Jan Gabriël Griesel, 1952 - 1956 (sy eerste gemeente en die gemeente se eerste leraar)
*Jan Harm Thomas Reyneke, 1956 - 1960
*Adam Adriaan van Niekerk, 1960 - 1962
*Rudolph Adriaan Meyer, 1963 - 1965
*David Johannes Schutte, 15 Januarie 1966 - 25 Mei 1969
*Gabriël Hermanus Zeeman, 1969 - 12 Februarie 1973
*Hendrik Johannes Christoffel Pieterse, 1973 - 1976 (laaste voltydse leraar)
*Hendrik Johannes Potgieter, 1976 - 1980 (waarnemend)

## Verwysings 
## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
Jo Roos

**Jo Roos** (13 Mei 1926 - 21 Desember 2010) was 'n Suid-Afrikaanse beeldhouer en skilder. Hy is veral bekend vir die borsbeelde wat hy van voormalige staatshoofde, onder meer presidente Nelson Mandela en Sam Nujoma gemaak het.

Een van sy meesterstukke is die bronspaneel met tonele uit die Eerste Wêreldoorlog wat in die S.A. Oorlogsmuseum in Delvillebos in Frankryk pryk. Hy het ook uitstallings in Duitsland en in die VSA gehou. Van sy beeldhou- en skilderwerk is vandag deel van permanente uitstallings in Switserland, Engeland en Ierland. In Dublin, byvoorbeeld, is daar "klei-osse" van brons en 'n renoster van vlekvrye staalstafies van hom te sien.

Roos is tydens 'n uitstalling in Oktober 2010 in die Voortrekkermonument deur die ATKV vereer as 'n internasionaal-bekende beeldhouer en skilder van formaat.

Hy is op 21 Desember 2010 op die ouderdom van 84 na 'n lang siekbed oorlede. 

## Werke 
duimnael|250px|Standbeeld van Gerrit Maritz in Pietermaritzburg
Enkele van sy kunswerke:
* Bronsbeeldpaneel in die S.A. Oorlogsmuseum in Delvillebos, Frankryk
* Die Majuba-bronspaneel
* Voortrekkermeisie in Rustenburg, wat die lig van die beskawing uitdra
* Kampkindjie by die kampkerkhof in Pietersburg
* Borsbeelde van boereleiers:
** Gerrit Maritz (voor die Geloftekerk in Pietermaritzburg)
** Sarel Celliers
** Paul Kruger (Polokwane)
** Ds. Erasmus Smit
** Louis Tregardt
** Ds. Lindley
* Groot politieke figure soos:
** Johannes Gerhardus Strijdom
** Dr. H.F. Verwoerd (volfiguur granietbeeld wat in Orania staan)
** Nelson Mandela (op 23 September 1994 deur Mandela self in Polokwane onthul)
** Sam Nujoma
* Kopbeeld van Totius by Totiushuis in Potchefstroom
* Lewensgroot bronsbeeld van Sol Plaatje op die Potchefstroom-kampus van die Noordwes-Universiteit

## Verwysings 
## Eksterne skakels 
* Jo Roos se tuisblad
Dover, Delaware

**Dover** is die hoofstad van die deelstaat Delaware in die Verenigde State van Amerika. Dover het ongeveer 36&nbsp;000 inwoners (2010).
Suidelike Shetlandeilande

Die **Suidelike Shetlandeilande** (Engels: *South Shetland Islands*, Spaans: *Islas Shetland del Sur*) is 'n eilandgroep naby die Antarktiese Skiereiland tussen die Suidelike Atlantiese Oseaan in die noorde en die Suidelike Oseaan in die suidooste. Die Suidelike Shetlandeilande is in die suidooste van Suid-Amerika tussen die Drakedeurgang in die noordweste, die Scotiasee in die noordooste en die Weddellsee in die suidooste geleë. In die noordweste is Vuurland met Kaap Hoorn, in die noorde die Falkland-eilande en in die noordooste Suid-Georgië en die Suidelike Sandwicheilande geleë.

duimnael|links|Ligging van die Suidelike Shetlandeilande
duimnael|links|Spaanstalige kaart van die Drakedeurgang tussen die Suidelike Shetlandeilande en Suid-Amerika
duimnael|links|Topografiese kaart van die Livingston-, Greenwich-, Robert-, Snow- en Smith-eilande
Die Suidelike Shetlandeilande word deur Argentinië (Argentyns-Antarktika), Chili (Antártica Chilena) en die Verenigde Koninkryk (Brits-Antarktiese Gebied) opgeëis en tot hul Antarktis-gebied gereken, maar omdat dit volgens internasionale reg nie erken word nie, val die eilande soos die res van Antarktika onder die saak van die Antarktis-verdrag. Die Suidelike Shetlandeilande is na Shetland, 'n eilandgroep voor die kus van Skotland, genoem.

## Eksterne skakels 
*  
*
Des Moines

**Des Moines** is die hoofstad van die deelstaat Iowa in die Verenigde State van Amerika, met 'n bevolking wat in 2019 op 214&nbsp;237 beraam is.
duimnael|links|'n Lugaansig van Des Moines
duimnael|links|Microsoft se winkel in Des Moines, gesien vanaf Jaume Plensa se *Nomade* in Pappajohn Sculpture Park
duimnael|links|*Iowa State Capitol*

## Eksterne skakels 
; Toerisme
----
* ''Catch Des Moines (The S's Are Silent)''
Augusta, Maine

**Augusta** is die hoofstad van die deelstaat Maine in die Verenigde State van Amerika. Dit is die derde kleinste Amerikaanse hoofstad (na Montpelier en Pierre) en die negende grootste stad in Maine. Volgens die 2010-sesus het Augusta ongeveer 19&nbsp;000 inwoners.

Augusta lê aan die Kennebec-rivier, op die plek waar die rivier bevaarbaar word. Die getye van die Atlantiese Oseaan dring tot by die stad deur.

Dit is die tuiste van *University of Maine at Augusta*.

## Eksterne skakels 
*  Die stad se amptelike webtuiste 
*
Providence

**Providence** is die hoofstad en grootste stedelike nedersetting van die deelstaat Rhode Island in die Verenigde State van Amerika, met 'n bevolking van naastenby 180&nbsp;000. Dit maak van Providence die derde mees bevolkte nedersetting van Nieu-Engeland, na Boston en Worcester. Die metropolitaanse gebied van Providence met 'n bevolking van 1,6 miljoen strek oorkant die deelstaatgrens tot die suide van Massachusetts.

Providence is geleë in die gelyknamige administratiewe distrik (Engels: Providence County), by die Providence-rivier se monding in die Atlantiese Oseaan. Narragansett-baai, waarin die rivier uitmond, is 'n groot natuurlike seehawe.

Providence is as een van die oudste Europese nedersettings in die VSA in 1636 gestig deur Roger Williams, 'n godsdienstige balling uit die Massachusetts Bay-kolonie, en genoem ter ere van "God se genadevolle voorsienigheid" (Engels: *providence*) wat, soos die oortuiging van Williams en sy aanhangers, 'n beslissende rol gespeel het in hul soek na 'n veilige toevlugsoord. Die naam "Providence" is deel van die amptelike naam van die deelstaat: *Rhode Island and the Providence Plantations*.

Providence was een van die eerste nywerheidstede in die Verenigde State wat ekonomies oorspronklik op tekstielvervaardiging gesteun het. Later is nuwe bedrywe hier gevestig wat onder meer werktuigmasjiene, juweliers- en silwerware vervaardig het. Alhoewel enkele fabrieke steeds in die gebied gesetel is, is die dienstesektor tans die belangrikste verskaffer van werksgeleenthede. Agt hospitale en sewe hoërwysinstellings dra by tot Providence se huidige bemarking as "Kreatiewe Hoofstad" nadat dit vroeër bekend gestaan het as die "Byekorf van Nywerhede" (*Beehive of Industry*).

## Demografie 
Ongeveer 10,5 % van die bevolking is ouer as 65 jaar. Die aantal inwoners het van 160&nbsp;281 in 1990 na 173&nbsp;618 in 2000 gestyg.

## Onderwys 
Brown University, een van die Amerikaanse Ivy League-universiteite, is in Providence gevestig.

## Klimaat 
In Januarie is die gemiddelde temperatuur -2,3&nbsp;°C, in Julie is dit 22,6&nbsp;°C. Jaarliks val gemiddeld 1156,5 mm neerslag (inligting is gebaseer op die meetperiode 1961-1990).

## Susterstede 
*  Florence (Italië)
San Jose, Kalifornië

**San Jose** (Engels: [sæn hoʊˈzeɪ, -ˈseɪ], ; Spaans: *San José*, [saŋ xoˈse]) is 'n groot stad in die weste van die deelstaat Kalifornië in die Verenigde State en is op 29 November 1777 deur Spanjaarde as *El Pueblo de San José de Guadalupe* gestig. Die stad het in 2024 'n bevolking van 997&nbsp;368 en van 2&nbsp;000&nbsp;468 in die metropolitaanse gebied gehad en beslaan 'n oppervlakte van 469,78&nbsp;km². San Jose is vernoem ná Josef van Nasaret (*José de Nazaret*), die pa van Jesus Christus.

duimnael|links|'n Uitsig oor San Jose soos vanaf die suide gesien
duimnael|links|Die Sint Joseph-basilika
duimnael|links|San Jose omstreeks 1875
San Jose is ná Los Angeles en San Diego die derde grootste stad van Kalifornië. Die stad word beskou as hoofstad van die nuiwerheidsgebied *Silicon Valley* en is geleë naby die Stille Oseaan net suidoos van San Francisco. San Jose is die setel van die County Santa Clara.

Sedert die Meksikaans-Amerikaanse Oorlog in 1846/1848 maak San Jose saam met Kalifornië deel uit van die grondgebied van die Verenigde State en is op 27 Maart 1850 as eerste stad in die deelstaat geïnkorporeer. In hierdie tydperk het die stad as eerste hoofstad van die deelstaat Kalifornië gedien.

San Jose was een van die gasheerstede tydens die Vrouesokkerwêreldbeker 1999.

## Verwysings 
## Eksterne skakels 
*  
*  Amptelike webwerf
*
Krieketwêreldbeker

: *Hierdie artikel handel oor die manskriekettoernooi. Vir die artikel oor die vrouekriekettoernooi, sien Vrouekrieketwêreldbeker.*

Die **Krieketwêreldbeker** is ’n internasionale krieketkompetisie wat al om die vier jaar gehou word om die EDI-krieketwêreldkampioen te bepaal. Dié toernooi is die belangrikste en bekendste in internasionale krieket. Die kompetisie is een van die mees gesiene sportgeleenthede ter wêreld, saam met die Sokker-Wêreldbeker, Olimpiese Somerspele en Rugbywêreldbeker. Die Krieketwêreldbeker 2019 was die mees gesiene krieketwêreldbekertoernooi tot dusver met wêreldwyd 2,6 miljard televisiekykers, gevolg deur die vorige Krieketwêreldbeker 2015 met sowat 2,2 miljard wêreldwyd. Veral die wedstryde tussen die aartsvyande Indië en Pakistan lok gewoonlik sowat een miljard televisiekykers wêreldwyd en geniet baie aandag.

duimnael|links|Al die trofeë in die geskiedenis van die Krieketwêreldbeker
duimnael|links|upright|Die trofee waarom nou meegeding word
Daar is slegs plek vir 14 (vanaf 2027) spanne om aan die kompetisie deel te neem en spanne moet aan uitdunne deelneem om te kwalifiseer. Die grootste aantal spanne het aan die 2007-toernooi in Wes-Indië deelgeneem, naamlik 16. Engeland het meer toernooie as enige ander nasionale Krieketraad aangebied, naamlik vyf. Vervolgens het Lord’s in Londen met vyf die meeste krieketwêreldbekereindwedstryde tot dusver aangebied, gevolg deur Melbourne-krieketveld in Melbourne met twee.

In die 13 kampioenskappe wat al aangebied is, het ses lande reeds die titel ingepalm. Australië het al ’n rekord van ses keer gewen. Indië en Wes-Indië het al twee keer gewen. Engeland, Pakistan en Sri Lanka het een titel elk ingepalm.

Die eerste krieketwêreldbeker het in 1975 in Engeland plaasgevind. Die mees onlangse toernooi is 2023 in Indië gehou. Die volgende wêreldbekertoernooi sal in 2027 in Suid-Afrika, Zimbabwe en Namibië aangebied word. Australië is tans die wêreldkampioen.

## Uitslae 
## Statistiek 
duimnael|400px|Beste uitslae van deelnemende lande en gashere
duimnael|400px|Wenner van die Krieketwêreldbeker

## Eerste deelnames 
## Sien ook 
* Vrouekrieketwêreldbeker
* Kampioenetrofee, vir EDI-krieket
* o/19-krieketwêreldbeker, vir juniorspelers
* T20I-wêreldbeker, vir T20I-krieket
* Wêreldtoetskampioenskap, vir toetskrieket

## Verwysings 
## Bronnelys 
*  
*  
*  
*  
*  
*  

## Eksterne skakels 
*  Amptelike webwerf van die Krieketwêreldbeker
*  Die IKR se amptelike webwerf
*
Tetradragme

Die **tetradragme** is 'n silwermuntstuk uit antieke Griekeland wat gelyk was aan vier dragme. Dit was van 510 tot 38 v.C. in algemene omloop.

## Geskiedenis 
Baie tetradragme wat nou nog bestaan, is gemunt deur die polis Athene vanaf omtrent die middel van die 5de eeu v.C.; die gewilde muntstuk is algemeen gebruik in transaksies deur die hele antieke Griekse wêreld, ook in stede wat Athene polities teëgestaan het.

## Beelde 

File:SNGCop 039.jpg|Die voor- en agterkant van 'n Atheense tetradragme van ná 499 v.C.

## Verwysings 
## Eksterne skakels 
*Beelde van Atheense tetradragme 

## Bron 
Vertaal uit die ooreenstemmende artikel in die Engelse Wikipedia.
Oujaarsaand

duimnael|Vuurwerke.
duimnael|'n Vuurwerkvertoning.

**Oujaarsaand** (ook soms *Oujaarsdag*) word jaarliks op die laaste dag van die jaar op 31 Desember gevier. Die opeenvolgende dag, 1 Januarie is die eerste dag van 'n nuwe jaar en 'n publieke vakansiedag in meeste westerse lande.

Oujaarsdag is 'n publieke vakansiedag in sommige lande soos Australië, Argentinië, Brasilië, Frankryk, Meksiko, Filippyne en Venezuela (let wel, nie in Suid-Afrika nie).

Op oujaarsaand word die oorgang van die ou na die nuwe gevier. Die nuwe jaar word soms ingewag met kerkdienste, vuurwerke en ander feesvieringe.

As gevolg van die tydsverskil tussen lande, breek die nuwe jaar eerste in Nieu-Seeland en Australië aan. Daarna volg die meeste lande in Asië en uiteindelik lande in Afrika soos Suid-Afrika en Namibië. Dan volg die meeste Europese lande. Ten laaste kom die lande op die Amerikaanse kontinent aan die beurt.

## Sien ook 
* 1 Januarie, eerste dag van jaar.
* 31 Desember, laaste dag van jaar.
* Nuwejaarsdag, die volgende dag, openbare vakansiedag in Suid-Afrika en ander lande.
* Oukersaand, presies een week vóór Oujaarsaand.

## Eksterne skakels
Coen Moulijn

duimnael|links|Standbeeld van Moulijn in Rotterdam
duimnael|links|Moulijn is aan die linkerkant
**Coenraadt "Coen" Moulijn** (gebore 15 Februarie 1937 in Rotterdam - oorlede 4 Januarie 2011 in Rotterdam) was 'n bekende Nederlandse sokkerspeler.

Sy sokkerloopbaan het in 1954 by die Rotterdamse sokkerklub XerxesDZB begin. Van 1955 tot 1972 het hy by die sokkerklub Feyenoord (ook in Rotterdam) gespeel. Hy het ook vir die Nederlandse nasionale sokkerspan uitgedraf.

## Bronne 
* Die gelyknamige artikel op die Nederlandstalige Wikipedia
Hoogspring

duimnael|300px|regs|Yelena Slesarenko tydens die Olimpiese Somerspele in 2004.
duimnael|300px|'n Hoogspringer seil naelskraps oor die dwarslat.

**Hoogspring** is 'n velditem in atletiek waar deelnemers oor 'n horisontale lat (dwarslat) moet spring wat op vooropgestelde hoogtes geplaas word, sonder om van enige hulpmiddele gebruik te maak. Die lat word al hoër geplaas en die wenner word bepaal deur die persoon wat die hoogste sprong kon uitvoer.

Die wêreldrekord vir mans is 2,45 meter en is in 1993 deur Javier Sotomayor van Kuba opgestel. Die wêreldrekord vir vroue is in 2024 verbeter na 2,10 meter. Die titelhouer is Yaroslava Mahuchikh van Oekraïne.

## Geskiedenis 
Hoogspring was aanvanklik in Engeland in die 19de eeu beoefen. Dit word in 1896 as Olimpiese sport vir mans ingestel en in 1928 vir vroue. Die reëls wat in 1865 opgestel is word tans steeds gebruik.

## Reëls 
Elke atleet kry drie beurte op elke hoogte. Hierdie hoogtes is vasgestel. Die atlete mag wel aan die dwarslat raak, maar hulle mag dit nie afstamp nie. 'n Atleet moet met slegs een voet vastrap vir die sprong. Indien 'n atleet minder as drie spronge benodig om oor die lat te spring, kan hy/sy na die volgende hoogte aanskuif. 

As 'n atleet nie in sy/haar drie beurte kan oorspring nie, word die persoon uit die kompetisie geskakel. Die kompetisie hou aan tot al die atlete uitgeskakel is. Indien twee atlete dieselfde hoogte bereik het, word die een met die minste spronge as die wenner gekroon.

## Tegnieke 
Die tegniek wat deesdae algemeen gebruik word staan as die "Fosbury Flop" bekend. Met dié tegniek is dit moontlik om oor die dwarslat te spring terwyl die senter van gravitasie onder die dwarslat bly. Voor die "Fosbury Flop" ontdek is, is tegnieke soos die "scissors" en die "bride" ingespan.

## Sien ook 
* Spring, inligting oor die aksie.
* Hestrie Cloete, 'n voormalige Suid-Afrikaanse hoogspringer.
* Paalspring, 'n soortgelyke atletiekitem.
FIFA-wêreldranglys

Die **FIFA-wêreldranglys** word sedert Desember 1992 deur FIFA gepubliseer om lande se nasionale sokkerspanne volgens prestasie van die sterkste tot die swakste te sorteer.

Volgens die lys is Spanje tans die sterkste sokkerspan ter wêreld.

## Verwysings
Nederlandse nasionale sokkerspan

duimnael|regs|300px|Die eerste Nederlandse nasionale sokkerspan in 1905.

Die **Nederlandse nasionale sokkerspan** (Nederlands: *Nederlands voetbalelftal*) is die mans-sokkerspan wat Nederland in internasionale kompetisies verteenwoordig.

Die span het sedert 1905 die Nederland in internasionale mansokkerwedstryde verteenwoordig. Die nasionale span word beheer deur die *Koninklike Nederlandse Voetbalbond* (KNVB), die beheerliggaam vir sokker in Nederland, wat deel is van UEFA en onder die jurisdiksie van FIFA val. Die meeste van Nederland se tuiswedstryde word gespeel by die Johan Cruyff Arena, De Kuip, Philips Stadion en De Grolsch Veste.

Die span staan in die volksmond bekend as *Het Nederlands Elftal* (“Die Nederlandse Elf”) of *Oranje*, na die Huis van Oranje-Nassau en hul kenmerkende oranje truie. In informele gebruik word die span, net soos die land self, dikwels Holland genoem. Hul ondersteunersklub staan bekend as *Het Oranje Legioen* (“Die Oranje Legioen”).

Nederland het aan elf FIFA Sokker-Wêreldbekertoernooie deelgeneem en drie keer die eindstryd gehaal (in 1974, 1978 en 2010), waar hulle elke keer as naaswenners geëindig het. Hulle het ook aan elf Europese Kampioenskappe deelgeneem en die 1988-toernooi in Wes-Duitsland gewen nadat hulle die Sowjetunie met 2–0 in die eindstryd geklop het. Daarbenewens het die span bronsmedaljes verower by drie Olimpiese sokkertoernooie – in 1908, 1912 en 1920.

## Mededinging 
Die *Oranje* het sterk mededinging met die nasionale sokkerspanne van hulle nabuurlande Duitsland en België. Die mededinging met België is vriendskaplik. Die Derby van die lae lande is al 129 keer gespeel (vanaf die jaar 2022). *Nederland* het 57 keer gewen en *België* 41 keer. Hierdie derby leef meer in *België* as in *Nederland*.

Die mededinging met die Duitse nasionale sokkerspan is baie sterker, want beide lande speel 'n belangrike rol in die internasionale sokker. Nederland – Duitsland is miskien die swaarste derby in internasionaal sokker. By die FIFA Sokker-Wêreldbekertoernooi in 1974 in *Duitsland* het die *Duitse span* *Nederland* in die eindstryd geklop. In 1988 (by die UEFA Europa-beker in *Duitsland*) het *Oranje* *Duitsland* uitgeklop in die halfeindronde. Die wedstryd is 38 keer gespeel (vanaf 2024), waarby *Duitsland* 18 keer het gewen en *Nederland* 12 keer.

## Erelys 
* **Wêreldbeker**
(naaswenner (3): 1974, 1978, 2010)
* **Europa-beker (1)**
: 1988

## Meeste verskynings 
[duimnael|[Wesley Sneijder in 2014|298x298px]]

## Top puntemakers 
[duimnael|Nederland se topskutter, [Memphis Depay, neem ’n vryskop in ’n vriendskaplike wedstryd teen Engeland in Maart 2018.|359x359px]]

## Verwysings 
## Sien ook 
* Nederlandse nasionale krieketspan
* Nederlandse nasionale rugbyspan
Henri Alant

**Henri Alant** is 'n Afrikaanse sanger. Hy het sy eerste "demo"-CD in 2008 gemaak. Waar hy in 2010 sy eerste platekontrak geteken het. 8000 kopieë van sy album het verkoop. Vier van die liedjies op die CD was nommer 1 op van S.A. se plaaslike radiostasies LANDWYD. Sy Tweede album het 2020 lig gesien met die titel "Jy is Lig" Henri Alant is 'n genomineerde toekennings Kunstenaar "Huisgenoot beste nuweling Asook sokkie album. Henri Alant is bekend vir sy passievolle, energieryke optredes.

## Diskografie 
* Cupid, 2010 JUKEBOX
* cupid

## Sien ook 
* Lys van Suid-Afrikaanse musikale kunstenaars

## Verwysings 
## Eksterne skakels 
* Henri Alant se tuisblad 
*
CONCACAF

**CONCACAF** is die *Konfederasie vir Noord-, Sentraal-Amerikaanse en Karibbiese Sokker* (Engels: *Confederation of North, Central American and Caribbean Association Football*; Frans: ''Confédération de football d'Amérique du Nord, d'Amérique centrale et des Caraïbes*; Nederlands: *Confederatie van Noord-, Midden-Amerikaanse en Caribische Association Football*; Spaans: *Confederación de Norteamérica, Centroamérica y el Caribe de Fútbol''). CONCACAF is die kontinentale beheerliggaam vir assosiasiesokker in Noord-Amerika, Sentraal-Amerika en die Karibiese eilande. Hulle is ook een van FIFA se ses kontinentale konfederasies. Die konfederasie is op 18 September 1961 gestig en hulle hoofkantoor is in Miami, Florida, Verenigde State, geleë. Die amptelike taal is Engels en sedert 2016 is Victor Montagliani die president van die CONCACAF.

## Lidlande 
duimnael|links|Kaart van die verskillende sokkerbonde, lidlande van CONCACAF in rooi
duimnael|links|Kaart van die lidlande

## Presidente 
## Eksterne skakels 
*     CONCACAF se amptelike webtuiste
CONMEBOL

**CONMEBOL** is die *Suid-Amerikaanse Sokkerassosiasie* (Portugees: *Confederação Sul-Americana de Futebol*; Spaans: *Confederación Sudamericana de Fútbol*). CONMEBOL is die kontinentale beheerliggaam vir assosiasiesokker in Suid-Amerika en is een van FIFA se ses kontinentale konfederasies. Die konfederasie is op 9 Julie 1916 gestig en hulle hoofkantoor is in Luque, naby Asunción, Paraguay, geleë. Die amptelike tale is Portugees en Spaans en sedert 2016 is Alejandro Domínguez die president van die CONMEBOL.

## Lidlande 
duimnael|links|Kaart van die verskillende sokkerbonde, lidlande van CONMEBOL in groen
duimnael|links|Kaart van die lidlande
[duimnael|Hoofkantoor van CONMEBOL in Luque, [Paraguay]]

## Presidente 
## Eksterne skakels 
*   CONMEBOL se amptelike webtuiste
Hürth

**Hürth** is 'n stad wat naby Keulen in die Duitse deelstaat Noordryn-Wesfale geleë is. Die stad het sowat 59&nbsp;525 inwoners (2020).

## Bekende mense uit Hürth 
* Paul Henckels (1885-1967), akteur
*Michael Schumacher (1969–), Formule Een-renjaer
* Ralf Schumacher (1975–), Formule Een-renjaer
* Wolfgang von Trips (1928-1961), Formule Een-renjaer

## Distrikte 
* Alstädten/Burbach
* Alt-Hürth
* Berrenrath
* Efferen
* Fischenich
* Gleuel
* Hermülheim
* Hürth-Mitte
* Kalscheuren
* Kendenich
* Knapsack
* Sielsdorf
* Stotzheim

## Susterstede 
* Argelès-sur-Mer (Frankryk) sedert 1988
* Kabarnet (Kenia) sedert 1988
* Nissewaard (Nederland) sedert 2015
* Skawina (Pole) sedert 1996
* Thetford (Engeland) sedert 1966

## Verwysings 
## Eksterne skakels 
* Die amptelike webwerf van Hürth
Kreefskeerkring

duimnael|regs|300px|Die rooi lyn dui die kreefskeerkring aan.

Die **Kreefskeerkring** is 'n besondere breedtegraad wat op ongeveer 23½° N om die aarde strek (presiese ligging is: 23,439° of 23° 26′ 22″). Die naam is afgelei van die sterrebeeld Kreef, 'n teken in die diereriem. Die Kreefskeerkring word ook soms die noordelike keerkring genoem.

Die Kreefskeerkring merk die noordelikste breedtegraad waarop die son eenmaal per jaar loodreg oor staan. Dit gebeur tydens die sonstilstand, ongeveer 21 Junie, en dui die middel van die somer in die Noordelike Halfrond aan.

Die Kreefskeerkring loop deur die volgende lande:
* Meksiko
* Wes-Sahara
* Mauritanië
* Mali
* Algerië
* Libië
* Egipte
* Saoedi-Arabië
* Verenigde Arabiese Emirate
* Oman
* Indië
* Bangladesj
* Myanmar
* Volksrepubliek China
* Taiwan
* Viëtnam

## Sien ook 
* Steenbokskeerkring
Stadsaal van Pretoria

duimnael|Die Stadsaal van Pretoria
duimnael|Die standbeelde van Marthinus en Andries Pretorius voor die stadsaal

Die **Stadsaal van Pretoria** is 'n groot gebou in Pretoria se middestad wat in 1931 gebou en in 1935 ingewy is. Dit is in Paul Kruger-straat suid van Kerkplein en reg oorkant die Transvaal-museum geleë.

Die Pretorius-vierkant lê voor die gebou met 'n fontein en goed onderhoude tuin. Die volgende beelde van noemenswaardige persone versier die park:
* Marthinus Wessel Pretorius (staande)
* Andries Pretorius (ruiterbeeld)
* Hoofman Tshwane

## Eksterne skakels 
*
Podsending

[128px|duimnael|'n [RSS-ikoon, word algemeen gebruik om 'n webvoer vir 'n podsending aan te dui.]]

'n **Podsending** of **potgooi** (Engels: *podcast*) is 'n reeks digitale medialêers (klank of video) wat periodiek op die internet vrygestel word en dan deur gebruikers beluister of bekyk word. Gebruikers kan meestal inteken op podsendings, sodat nuwe episodes outomaties deur middel van websindikasie afgelaai word op die gebruiker se eie rekenaar, mobiele toestel (soos 'n selfoon of tablet), of draagbare mediaspeler. 

## Etimologie 
Die woord "podsending" is 'n versmelting van die woord "iPod" (Apple se draagbare mediaspeler) en "uitsending". Alhoewel die tegnologie nie slegs met iPods gebruik word nie, het Apple se tegnologie 'n belangrike rol gespeel in die ontwikkeling en uiteindelike sukses van podsendings. Die stam "send-" word dikwels in mediakontekste gebruik, soos byvoorbeeld "beeldsend(ing)", "(kortgolf)sender", "warsender", ensovoorts. 

Die woord "podsend" (as selfstandige naamwoord én werkwoord) is vir die eerste keer in 2009 in die *Afrikaanse woordelys en spelreëls* (AWS) opgeneem. In die 2017 uitgawe van die AWS word "podsend" én "podsending" (meervoud: "podsendings") naas die informeler "potgooi" (meervoud: "potgooie") erken. Ook word die selfstandige naamwoorde "podsender" en "potgooier", en die werkwoorde "podsend" en "potgooi" (verledetydsvorm: "gepotgooi") in dié AWS erken.

## Sien ook 
* Lys van Suid-Afrikaanse podsendings

## Bronnelys 
* 

## Eksterne skakels
Pasifiese eilande

[duimnael|Leiers van die Pasifiese eilande, almal lede van die Pasifiese eilande-forum, tydens 'n vergadering met [Condoleezza Rice (middel), 26 Julie 2008.]]
[duimnael|links|Ligging van die drie tradisionele afdelings [Melanesië, Mikronesië en Polinesië.]]

Die **Pasifiese eilande** is 'n groep van 20&nbsp;000 tot 30&nbsp;000 eilande in die Stille Oseaan. Die eilande lê suid van die kreefskeerkring en word tradisioneel in drie afdelings gegroepeer: Melanesië, Mikronesië en Polinesië.
Keimoes

**Keimoes** is 'n klein dorpie in die Noord-Kaap, in Suid-Afrika. Die dorp lê op die oewer van die Oranjerivier en is suid-wes van Upington, omtrent halfpad tussen Upington en Kakamas geleë, naby die kruising van die N14 nasionale pad en R27 hoofpad.

## Geskiedenis 
Die dorp is gestig in die 1870's deur Klaas Lucas, die aanvoerder van die Korana-groep (deel van die Khoikhoi). In 1887 word die eerste skool gebou en in 1889 die eerste kerk. In 1949 verkry Keimoes dorpstatus. As gevolg van sy ligging direk langs die rivier, is daar gereeld vloede, soos ondervind in die jare 1925, 1934, 1974 en 1988.

## Landbou 
Keimoes lê aan die Oranjeriviervallei wat die streek geskik maak vir die verbouing en verbouing van vrugte soos druiwe, perskes en waatlemoen. Keimoes is bekend vir die vervaardiging van sultanas wat regoor die wêreld uitgevoer word.

In die distrik word sultanas, druiwe, lusern, koring en vrugte onder besproeiing verbou. Die perskes van Keimoes is ook gewild onder inmaakfabrieke.

Wyn is ook 'n bron van inkomste vir die dorp met een van die grootste wynkoöperasies, Orange River Wine Cellars, geleë in Keimoes.

## Sien ook 
* Lys van dorpe in Suid-Afrika

## Verwysings
Aggeneys

**Aggeneys** is 'n klein myndorpie wat in 1976 gestig is. Die dorp is in die Noord-Kaap (Suid-Afrika), tussen Pofadder en Springbok geleë. Die N14 nasionale pad gaan naby die dorp verby.

[duimnael|links|'n Ongewone [Monster (wetenskap)|monster van Aggeneys kalkopiriet en magnetiet]] 
## Geskiedenis 
Die dorp was altyd klein totdat ryk neerslae van lood, sink, koper en silwer ontdek is in die 1970's in Black Mountain, 10&nbsp;km wes van die dorp. Dit het gelei tot mynboubedrywighede op 'n groot skaal. Sommige van die produkte word via Saldanhabaai uitgevoer.

## Naam 
Die naam van die dorp is van Khoikhoi-oorsprong. Die betekenis is onseker; dit kan 'n paar dinge beteken- 'plek van slagting', 'plek van bloed', 'plek van water' of 'bergagtige gebied'.

## Sien ook 
* Lys van dorpe in Suid-Afrika
* Papierkannetjie, 'n knopie wat hier voorkom.

## Verwysings 
## Bronnelys 
* Op Pad in Suid-Afrika. B.P.J. Erasmus. 1995